{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlogu Pravilnika o agrotehničkim mjerama"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Savez šporsko ribolovnih udruga Pisarovina","MINISTARSTVO POLJOPRIVREDE","Toliko ste zakomplicirali stvar da ni sami na kraju ne znate što želite potstiči ovim pravilnikom. Da li je itko od autota ovog pravilnika ikada obradio barem 100 čhv vrta ?  Koliko će proizvodnja postati skuplja ? Kao da ste prisivali Šuvara."]
[2,"MARINA KRAJNOVIĆ","O AGROTEHNIČKIM MJERAMA,\nČlanak 4.","Članak 4. predstavlja nepotrebno prepisivanje zakonskih odredbi iz članka 10. Zakona o poljoprivrednom zemljištu. \nStaro je nomotehničko pravilo da propisom ne treba normirati ono što je već normirano. Ponovno normiranje još i ne bi bilo toliko problematično, međutim, djelokrug jedinica lokalne i područne (regionalne) samouprave propisuje se ustavom i zakonom, a ne pravilnikom. Tako, naime, piše u Ustavu RH, a i Europskoj povelji o lokalnoj samoupravi koju je RH prihvatila.\nPravilnik kao podzakonski propis služi za razradu zakonskih odredbi radi lakše primjene i donosi se samo u okviru zakonskih ovlasti. Odredbom članka 4. stavka 7. Zakona o poljoprivrednom zemljištu određeno je da se pravilnikom imaju propisati agrotehničke mjere, a ne da se treba dati ovlast predstavničkim tijelima za donošenje odluka.\nPrema tome, odredba pravilnika, kao podzakonskog akta, kojom se daje ovlast lokalnim predstavničkim tijelima za donošenje odluke o agrotehničkim mjerama je – protuustavna, a i u suprotnosti s Europskom poveljom o lokalnoj samoupravi, koja je po svojoj pravnoj snazi iznad zakona. Ovlast za donošenje općih akata lokalnim predstavničkim tijelima daje se zakonom, ne pravilnikom.\nSukladno rečenom, predlaže se članak 4. preformulirati tako da glasi:\n„(1) Ministarstvo poljoprivrede i Hrvatski centar za poljoprivredu, hranu i selo prikupljaju i obrađuju godišnja izvješća jedinica lokalne samouprave o primjeni agrotehničkih mjera koje njihova predstavnička tijela propisuju za svoje područje, sukladno članku 10. Zakona o poljoprivrednom zemljištu.\n(2) Radi lakšeg praćenja provedbe agrotehničkih mjera i ujednačavanja postupka izvješćivanja, godišnje izvješće iz stavka 1. ovog članka izrađuje se na Obrascu 1., koji je u prilogu ovog Pravilnika i njegov je sastavni dio, a dostavlja se u elektronskom obliku u excel (xls) formatu, do 31. ožujka za prethodnu godinu.“"]